אי אפשר בלי כמה מילים על עפיצות: הרוזה הראשון (חצי יבש) של עמק האלה מורכב מענבי סירה ומרלו במינונים שווים, שיועדו מראש לייצור רוזה בלבד. גוף בינוני, צבע אדמדם בהיר, מתיקות מעודנת מאוד, שפע פירותי, רכות נעימה.
למה? כי מדובר באחת השושנים היחידות בערימת החוחים החובבנית המכונה "יינות רוזה ישראליים".
למה לא? כי למרות האיכות והחן הראויות לציון המחיר מעט גבוה לז'אנר.
הכי מתאים ל: כל מה שתרצו לאכול ביום קיץ מהביל, למעט מנות בשר מסיביות.
ב-8 מילים: ללא ספק חמדמד, אבל טיפ טיפה יקר מדי.
אי אפשר בלי כמה מילים על עפיצות: 90% סוביניון בלאן ו-10% סמיון לאיזון. גוף בינוני, צבע בהיר יחסית, ארומה פירותית במובהק אבל לא שתלטנית מדי. יין אלגנטי, מאוזן.
למה? כי מדובר בסוביניון השייך להרכב הפותח של יינות הסוביניון המקומיים. מעט מאוד חנופה, ולא מעט אופי. שונה בתכלית מיינות הסוביניון השגורים.
כמה? 74 שקלים. לא זול, אבל שווה את הכסף.
הכי מתאים ל: דגים, עוף, פסטות ואפילו בשר עגל.
ב-3 מילים: יופי של לבן.
אי אפשר בלי כמה מילים על עפיצות: 85% ענבי קברנה סוביניון, 15% מרלו. גוף מלא, צבע אדום עמוק, התיישן 16 חודשים בחביות עץ אלון צרפתי.
למה? כי מדובר בקברנה סוביניון יין לא רע בכלל.
למה לא? התמחור ביקבי בוטיק תמיד גבוה יותר. כשמדובר ביינות מצוינים, שווה לספוג את זה. במקרים אחרים, פחות. בקבוצת המחיר של היין הנוכחי אפשר למצוא כמה וכמה טובים ממנו.
הכי מתאים ל: ארוחת בשרים.
ב-5 מילים: VALUE FOR MONEY לא משהו.
אי אפשר בלי כמה מילים על עפיצות: 85% קברנה פרנק, 10% מרלו, 5% קברנה סוביניון. גוף מלא, צבע אדום בורדו. התיישן 16 חודשים בחביות עץ אלון צרפתי ובעל איזון נאה.
למה? כי מדובר ביין לא פחות מנפלא. עשיר, מעניין, מעודן, אלגנטי. זה יין שעושה כבוד אמיתי לקברנה פרנק. תענוג ללגום ממנו.
כמה? 118 שקלים מוצדקים.
הכי מתאים ל: סטייק סינטה וצלעות טלה באיכות טובה.
ב-8 מילים: אם תתאפקו שנתיים ותאחסנו בתנאים נאותים, תרוויחו בגדול.
אי אפשר בלי כמה מילים על עפיצות: יין הדגל של עמק האלה, המופק רק בשנים איכותיות במיוחד. 85% קברנה סוביניון, 10% מרלו ו-5% פטיט סירה. גוף מלא. צבע אדום כהה מאוד. התיישן 17 חודשים בחביות עץ אלון צרפתי. מאוזן. באף פירות אדומים ושחורים, בחיך נפרסים מורכבות ועושר. סיומת מרשימה וארוכה.
למה? כי זה יין שאיכויותיו ממקמות אותו בליגה של הבכירים באמת בתעשייה המקומית. העומק הרכות והעידון הופכים אותו לכזה שדי קשה להפסיק ללגום ממנו אחרי שמתחילים.
כמה? 210 שקלים. יקר, אבל מציב סטנדרטים הדומים ליינות מקומיים יקרים ממנו.
הכי מתאים ל: כל מנה בשרית שיש בה רוטב מעודן או סטייק ללא רוטב כלל (וזה בהנחה שכל כך חם שאף אחד מכם לא יעמוד להכין תבשיל קדרה לשבת; כי אם כן, אין מתאים ממנו).